जयपुर. शहर के दशहरा मैदान में शनिवार को कैनल क्लब ऑफ राजस्थान की ओर से डॉग शो का आयोजन हुआ। इसमें से देश-विदेश की 40 ब्रीड के 200 से अधिक डॉग्स ने हिस्सा लिया। लेकिन सबकी नजरें टिकी हुई थीं-तिबेतियन मस्टीफ ब्रीड के डॉग पर। इस ब्रीड की इंटरनेशनल मार्केट में कीमत 15 से 30 करोड़ है। 24 घंटे एसी में रखना जरूरी...
- शो में दिल्ली से आया था करोड़ों की कीमत वाला तिबेतियन मस्टीफ। इसे चीन में ऑक्शन के जरिए खरीदा जाता है।
- इसका जितना महंगा दाम है, उतना ही इसे रखना भी महंगा है। इसे 24 घंटे एसी में रखना होता है। इसके अलावा 15 दिन में स्पा करवाना होता है।
- इसका खाना जर्मनी से और बादाम ईरान से मंगवाए जाते हैं। - इसका साइज 32 इंच होता है और वजन करीब 70 से 80 होता है।
- तिबेतियन ब्रीड के 20 डॉग रखने वाले दिल्ली के आलोक नंदा कहते है कि चाइना में यह डॉग स्टेटस सिंबल माना जाता है।
- इसका ज्यादातर इस्तेमाल डराने के लिए किया जाता है। मस्टिफ का मतलब बड़ा कुत्ता होता है।
- शो में इसके अलावा 1 किलो के ची वावा से लेकर 150 किलो और 4 फुट लंबी न्यूफाउंडलैंड ब्रीड भी शामिल हुए ।
ये डॉग भी रहे खास
मिलनसार स्वभाव के फ्रेंच मैसटिफ
फ्रेंच मैसटिफ के ओनर शाहनवाज हुसैन ने बताया कि इसकी खासियत है इसका शांत और मिलनसार स्वभाव। यह इतना समझदार होता है कि आंख बंद करके ऑर्डर नहीं मानता बल्कि बात करने के लहजे से जान लेता है कि ऑर्डर माना जाए या नहीं। इसके कारण शो के डेटिंग कार्निवल में सबसे ज्यादा शादी के प्रपोजल इसी के लिए आए हैं। इसका साइज 32 इंच होता है और वजन करीब 70 से 80 किलो होता है।
भेड़िये जैसे होते हैं साइबेरियन हस्की
ब्लू और ब्राउन कलर की आंखों वाला साइबेरियन हस्की भेड़िये से काफी समानता रखता है। जयपुर में ये ब्रीड सबसे ज्यादा सक्सेसफुल है। क्योंकि ये यहां के तापमान के हिसाब से खुद को ढाल लेते हैं।
ब्रिटिश एलिट पुलिस का बीगल
बीगल ब्रीड ब्रिटिश एलिट पुलिस की पसंदीदा ब्रीड है। इसके सूंघने की पॉवर बहुत तेज होती है। यूरोपियन कंट्रीज इस ब्रीड को सिक्योरिटी के लिए इस्तेमाल करती है। ब्रिटिश पुलिस केस सुलझाने में इनकी मदद लेती है। इसने हाउंड कैटेगरी में पार्टिसिपेट किया है। क्लब के मानद सचिव विरेन शर्मा ने बताया कि विदेशी ब्रीड्स के डॉग्स को टेम्प्रेचर भी उनके हिसाब ठंडा चाहिए। इसलिए इनके लिए खासतौर पर एसी लगवाया जाता है। गौरतलब है कि ब्रिटिश सैनिक और इंजीनियर स्विंटन जैकब 1902 में जब महाराजा माधोसिंह के साथ इंग्लैंड गए तो वहां महाराजा के लिए उन्होंने कई डॉग्स खरीदे। जैकब अपने डॉग्स को जोधपुर, उदयपुर और अलवर के राजपरिवारों, अंग्रेज अफसरों और ठाकुरों को भी देते थे।
आगे की स्लाइड्स इस ब्रीड के डॉग्स की फोटोज।
hin_Deva hin_Deva hin_Deva hin_Deva awa_Deva awa_Deva hin_Deva hin_Deva bho_Deva hin_Deva mag_Deva awa_Deva hne_Deva hin_Deva hin_Deva